SlonskoGodka w necie
SlonskoGodka w necie sie roztopyrczyła
Wstompiyła do nij wiynkszo siyła
Dowiedziały sie Ślonzoki na świecie całym
I mocka berow napisały
Co sie yno kerymu spomniało
Drabko na SG znejść sie musiało
Piszom baby, dziołchy i chłopy
Abo mondre rzeczy abo gupoty
Jako yno pasuje kerymu
Pisze i bojo, jako leci abo do rymu
Czytajom Ślonzoki we Polsce ,Europie i Ameryce
Jeszcze ich yno brakuje w Afryce
Możno i tam sie znojdzie kery
Co bydzie czytoł ślonski bery
Jerona , jerona kandego!
Już ech znejdła sam jednego!
To je moj kamrat ze szkoły ,on jeździ do Afryki
Jak mo czas to czyto szpaski, bery i wierszyki
Widać że Ślonzoki rade czimiom sie w kupie
Czy kery rajzuje abo siedzi w chałupie
Bydymy dali pisać bery , wiersze i limeryki
To idzie na cały świat do Europy , Australie i Afryki
Bestoż niech tak yno je dali
Bydymy po ślonsku se pisali
Dziynki tymu jeszcze moc czasu przeleci
A godać bydom nasze wnuki i od nich dzieci
Marietta Nikel
szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn sun_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn ces_Latn szl_Latn pol_Latn mri_Latn